# Escoliosi

L'escoliosi (en alguns casos anomenada gepa severa), és la deformació de la columna vertebral caracteritzada per una desviació o curvatura anormal, la qual es pot donar en sentit lateral o longitudinal. Normalment, implica una rotació vertebral.

## Classificació

L'escoliosi es classifica en tres grans grups segons el motiu que la causa:
* Escoliosi paralítica o neuromuscular : Associada generalment a atròfies musculars, paràlisis cerebrals, malformacions de la medul·la espinal i altres atròfies.
* Escoliosi congènita : Associada generalment a malformacions vertebrals
* Escoliosi idiopàtica : És el cas més abundant d'escoliosi i se'n desconeix la causa que la provoca. Depenent de l'edat en què es diagnostiqui, l'escoliosi idiopàtica es classifica en tres grups:
** Escoliosi infantil: Diagnosticada a partir naixement fins als 3 primers anys de vida
** Escoliosi juvenil: Diagnosticada entre els 4 i els 10 anys
** Escoliosi de l'adolescent: Diagnosticada a la pubertat (entre els 11 i els 17 anys). És més freqüent en nenes que en nens amb una relació de 7:1

## Factors de risc

* Edat: Adolescència (a partir dels 10 anys)
* Membres de la família que hagin tingut escoliosi
* Pubertat tardana i menarquia tardana en les noies

## Símptomes

* Muscles desparellats
* Espatlles notablement desnivellades
* Clavícules, costelles o omòplats prominents (en el cas dels omòplats, un més que l'altre)
* Cintura desparellada
* Malucs elevats
* Inclinació cap a un costat. A conseqüència, el cap NO està centrat sobre la pelvis
* Dolor crònic en l'esquena (generalment si es deixa sense tractar durant diversos anys)

## Diagnòstic

Interrogatori mèdic sobre els seus símptomes i historial clínic del pacient, i examen físic. El metge examinarà el següent per a constatar la presència de corbes o asimetries:
* Esquena (maniobra d'Adams)
* Músculs
* Pit
* Pelvis
* Cames (existeix la possibilitat que el pacient en tingui una més llarga que l'altra)
* Peus
* Pell
Les persones afectades per aquesta malaltia poden tenir també casos de malformació d'Arnold-Chiari.

## Altres proves i mètodes de diagnòstic

* Raigs X
* Mesurament de la corba: el metge estima l'angle de la corba. En general, les corbes amb un angle superior a 20 graus requereixen tractament ortopèdic. Els metges classifiquen les corbes de la columna per la seva ubicació, forma, patró i causa, utilitzant aquesta informació per a decidir com tractar l'escoliosi.
* Delegació a un metge especialitzat.

## Tractament

El tractament persegueix dos objectius: El primer és educar les conductes posturals del pacient mitjançant tractament funcional i el segon és corregir o pal·liar la desviació.

### Tractament funcional

El tractament funcional té com a missió primordial millorar la condició física i l'equilibri.
* Cinesioteràpia
* Esport: es recomana la natació
* Electroestimulació
* Cotilles: quan la curvatura és superior a 20 graus

### Tractaments correctors

Els tractaments correctors persegueixen la correcció de la desviació mitjançant cirurgia. Aquest s'aplica quan el grau d'escoliosi o la predicció de progressió ho indiquen com a recomanable. Usualment s'aplica en pacients que pateixen una curvatura igual o superior a 40 graus.

## Vegeu també

* Cifosi
* Cifoscoliosi
* Lordosi
* Angle de Cobb

## Referències

* ↑ «Guia de pràctica clínica». [Consulta: 4 octubre 2024].
* ↑ «SECOT». Arxivat de l'original el 2008-03-24. [Consulta: 8 juliol 2008].
* ↑ Medline Plus

## Enllaços externs

* «Escoliosi idiopàtica». Canal Salut. Generalitat de Catalunya.
* Informació del Departament de Salut.
* Plana de l'ASMADES.
* Neus Vives, Escoliosi: la desviació de la columna Arxivat 2009-04-03 a Wayback Machine., Article publicat a Tot Claror 51 (hivern 2005)